Ainakin 19 ihmistä loukkaantui. Poliisi on ottanut kiinni kuljettajan ja toisen henkilön.

Ainakin 19 henkilöä loukkaantui, kun auto ajoi väkijoukkoon Melbournen vilkkaassa keskustassa Flinders Street -kadulla Australiassa. Osa on loukkaantunut vakavasti. Vakavasti loukkaantuneiden joukossa on myös alle kouluikäinen lapsi.

Yle Uutisgrafiikka

Poliisi on pidättänyt auton kuljettajan sekä toisen miehen. Victorian osavaltion poliisin mukaan teko on tahallinen, mutta se ei vaikuta terrorismilta.

– Tällä hetkellä meillä ei ole mitään todisteita tai tietoa, joka viittaisi terrorismiin, arvioi Victorian osavaltion poliisipäällikkö Shane Patton.

Autoa kuljettaneella miehellä on poliisin mukaan ollut mielenterveysongelmia ja huumeongelmia. Hän on ennestään poliisille tuttu. Hänellä ei kuitenkaan tiedetä olevan yhteyksiä terroristeihin. Mies on 32-vuotias Australian kansalainen, jolla on afganistanilainen syntyperä, Victorian poliisi kertoo.

Police are currently attending an incident on Flinders Street between Elizabeth and Swanston streets where a vehicle has collided with a number of pedestrians. Police have arrested the driver of the car. Extent of injuries are not known at this stage. (1/2) — Victoria Police (@VictoriaPolice) 21. joulukuuta 2017

Poliisi pyytää viestipalvelu Twitterissä ihmisiä pysymään pois alueelta.

Police are asking any witnesses to go to the Melbourne West Police Station at 313 Spencer Street, Melbourne and all vehicular and pedestrian traffic to avoid the area. (2/2) — Victoria Police (@VictoriaPolice) 21. joulukuuta 2017

Melbourne on Australian toiseksi suurin kaupunki. Auto ajoi väkijoukkoon iltapäivän ruuhka-aikaan vilkkaan juna-aseman edessä, jossa liikkuu paljon työmatkalaisia. Auto osui useisiin jalankulkijoihin ja törmäsi lopulta raitiovaunupysäkkiin. BBC kertoi, että törmäyksen jälkeen ihmisiä makasi kadulla.

Australian yleisradioyhtiön ABC:n haastattelema silminnäkijä kertoi, että auto ajoi lujaa ja osui useisiin ihmisiin.

– Näin auton, citymaasturin, tulevan kovaa vauhtia ja sitten kuulin sen törmäävän ihmisiin, joilla oli ostoskasseja ja -kärryjä.

Silminnäkijöiden mukaan auton vauhti oli vähintään 60 kilometriä tunnissa.

Australian pääministeri Malcolm Turnbull kommentoi Twitterissä tapausta järkyttäväksi. Hän osoitti myötätuntonsa uhreille ja heidän hoitajilleen.

As our federal & state police & security agencies work together to secure the scene and investigate this shocking incident our thoughts & prayers are with the victims & the emergency & health workers who are treating them. https://t.co/JkUM9TuIQe — Malcolm Turnbull (@TurnbullMalcolm) 21. joulukuuta 2017

Juttua päivitetään.

Aiheesta muualla:

Melbourne car crash: 'All you could hear was the hits and the screams', witness says (siirryt toiseen palveluun)

Lähteet: AFP, STT